钦定古今图书集成/明伦汇编/氏族典/第094卷 > 《廖用贤尚友录》 > 苏琼
## 钦定古今图书集成/明伦汇编/氏族典/第094卷 > 《廖用贤尚友录》 > 苏琼

按《北齐书苏琼传》，琼字珍之，武强人也。幼时随父在
边，文襄引为刑狱参军，累迁南清河太守。其郡多盗，
及琼至，民吏肃然。有邻郡富豪将财物寄置界内以
避盗，为贼攻急，曰：‘我物已寄苏公矣’。贼遂去。在郡六
年，人庶怀之。遭忧，寻起为日直廷尉正，迁三公郎中，
行徐州事，后为大理卿，而齐亡。仕周，为博陵太守。